Uzwil - Alemannische Wikipedia

# Uzwil

### Us der alemannische Wikipedia, der freie Dialäkt-Enzyklopedy

Wappe
Bild:Wappen Uzwil.png
Basisdate
Kanton: | St. Gallen
Bezirk: | Wahlkreis Wil
BFS-Nr.: | 3408
PLZ: | 9240
Koordinate: | 47° 27' n. Br. 9° 8' ö. L.
Höchi: | 560 m ü. M.
Flächi: | 14.49 km²
Iwohner: | 12'055 (31. März 2006)
Websyte: | www.uzwil.ch
Charte

Uzwil (bis 1964 offiziell Henau gnennt) isch e Gmaind im Waalchrais vom Kantoo Sanggale in de Schwiz. D'Gmaind bestoht us sibä Dörfer, nämlich Uzwil, Niederuzwil, Henau, Algetshuusä, Niederstättä, Oberstättä und Stolzäberg.

De Name Uzwil (IPA: [ˈoʦʋil]) chunt vom Name Uzzinvillare, was soviel wie "Hof vom Uzzo" bedütet. S erschtmol isch Uzwil 819 n. Chr. ufere Urkunde erwähnt, wo en gwüsse Rotphald sini Bsitztümer (Land) em Chloschter St.Galle vermacht. Er hett dur die Stiftig wölle sicherstelle, dass sini Seel in Himmel chunt. De Name vom Dorfbach Uze isch e jüngeri Bildig usem Ortsname. D Uze flüsst i d Thur.

Bis 1804 isch Uzwil, dozmol no underem Name "Gmeind Henau" es eher verschloofes Burenäscht gsii, Landwirtschaft isch fascht di einzig Iihnamequelle gsii. No um 1820 ume sind nachere Missernte Lüüt verhungeret, und viel Uzwiler sind uf Amerika usgwanderet.

Denn hett de Unternehmer Matthias Naef z Niederuzwil e mechanischi Weberei eröffnet. Das isch de Grundstei für d Industrialisierig vo Uzwil gsi. 1856 isch d Isebahnline baut worde, und das hett de Industrie und dodemit de Iiwohnerzahl en gwaltige Schuub geh.

Di Industrielle Benniger und Bühler AG hend denn mit de Errichtig vo ihrne Güssereie und Maschinefabrike s Bild vo Uzwil nochhaltig prägt, und Uzwil ide Welt bekannt gmacht.

S Wappe vo Uzwil zeigt 3 Weizeähre, wo di immer no sehr aktive Landwirtschaft um und in Uzwil symbolisiered, zäme mit me halbe Zahrad, wo es Symbol fürd Industrie isch.

Uzwil lit im Ondertoggeborg und grenzt a Oberuzwil, Oberbüre, Zuezwil, Wiil und Jonschwil.

## [ändere] Büecher

Armin Eberle et al.: Uzwil - Unser Weg. ISBN 3-033-00244-7

Dr Artikel „Uzwil“ isch leider no ziimle kurz! Wenn du aber meh zu dem Thema weisch, schrib's eifach dezue und mach us dem Schtumpe en ebbas umfangriichere Artikel.

Vun "http://als.wikipedia.org../../../u/z/w/Uzwil.html"

Kategorie: Wikipedia:Stub | Ort (Kanton Sankt Galle)

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English
- Français
- Italiano
- Lumbaart
- Nederlands
- Português
- Rumantsch
- Română
- Русский
- Svenska